Document ID: 32009R1179

KOMISIJAS REGULA (EK) Nr. 1179/2009
(2009. gada 26. novembris),
ar ko groza vai atceļ dažas regulas par preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
tā kā:
(1)
Dažās Komisijas regulās par preču klasifikāciju, kas pieņemtas, lai nodrošinātu ar Regulu (EEK) Nr. 2658/87 izveidotās kombinētās nomenklatūras vienotu piemērošanu, ir atsauces uz tādiem kodiem vai piezīmēm, kas ir svītrotas vai vairs nav spēkā. Minētās regulas jāgroza, lai ņemtu vērā attiecīgos spēkā esošos kodus un piezīmes.
(2)
Dažās citās regulās noteiktā preču klasifikācija ir kļuvusi lieka vai vairs nav piemērota, vai nav spēkā, cita starpā tāpēc, ka mainīti preču un to atbilstīgo kodu apraksti harmonizētajā sistēmā vai kombinētajā nomeklatūrā. Tāpēc minētās regulas jāatceļ.
(3)
Komisijas Regulā (EEK) Nr. 3470/89 (2) noteiktā analīzes metode ir kļuvusi lieka, jo ir svītrota papildu piezīme, kuras piemērošanai minēto metodi izmantoja. Tāpēc Regula (EEK) Nr. 3470/89 ir jāatceļ.
(4)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikuma tabulas 2. slejā uzskaitītās regulas groza, kā noteikts minētajā pielikumā.
2. pants
Šīs regulas II pielikuma tabulas 2. slejā uzskaitītās regulas groza, kā noteikts minētajā pielikumā.
3. pants
Šīs regulas III pielikumā uzskaitītās regulas atceļ.
4. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 2009. gada 26. novembrī

Labels: 3
15
19